# Վիկտոր Մաքլագլեն[խմբագրել | խմբագրել կոդը]

| Վիկտոր Մաքլագլեն |
| --- |
|  |
| Անձնական տեղեկություն |
| Սեռ՝ | արական |
| Մասնագիտացում | դերասան, բռնցքամարտիկ, կինոդերասան, ռազմական գործիչ, հեռուստատեսային դերասան և սպա |
| Երկիր |  Միացյալ Թագավորություն և  ԱՄՆ |
| Ծննդյան ամսաթիվ | դեկտեմբերի 10, 1886(1886-12-10) |
| Ծննդավայր | Ռոյալ Թանբրիջ Ուելս, Միացյալ Թագավորություն |
| Մահվան ամսաթիվ | նոյեմբերի 7, 1959(1959-11-07) (72 տարեկան) |
| Մահվան վայր | Նյուպորտ Բիչ, Օրինջ շրջան, Կալիֆոռնիա, ԱՄՆ |
| **Պարգևներ**
 և Հոլիվուդյան փառքի ծառուղու աստղ

 |

**Վիկտոր Մաքլագլեն** (կամ **Մաք-Լագլեն** անգլ.՝ *Victor McLaglen*, դեկտեմբերի 10, 1886(1886-12-10), Ռոյալ Թանբրիջ Ուելս, Միացյալ Թագավորություն - նոյեմբերի 7, 1959(1959-11-07), Նյուպորտ Բիչ, Օրինջ շրջան, Կալիֆոռնիա, ԱՄՆ), անգլիացի բռնցքամարտիկ և ամերկացի դերասան, Օսկարի մրցանակակիր լավագույն դերասանի համար(1936)։

## Կենսագրություն

Վիկտոր Էնդրյու դե Էվերլեյթ Մակլագլենը ծնվել է 1886 թվականի դեկտեմբերի 10-ին անգլիական Կենտ նահանգի ոչ մեծ քաղաքում, եպիսկոպոսի ընտանիքում։ Երբ Վիկտորը դեռ երեխա էր նրա ընտանիքը տեղափոխվել է Հարավային Աֆրիկա, որտեղ նա չորս եղբայր է ունեցել։

## Ծառայողական գործունեություն

Վիկտորը 14 տարեկանում թողել է իր ընտանիքը և միացել Բրիտանական բանակին, ցանկանալով մասնակցել Անգլո-բուրական պատերազմին (1899-1902)։ Սակայն Վիկտորին ռազմաճակատ չեն ուղարկել, այլ ընդունել են Վինձորի ամրոցի պահակախմբի շարքերը։ Երբ պարզվել է նրա իրական տարիքը, նրան ստիպված են եղել հեռացնել բանակից։

## Սպորտային գործունեություն

Վիկտոր Մակլագլենը չորս տարի անց տեղափոխվել Է Կանադա, որտեղ սկսել Է հացի գումար վաստակել՝ մասնակցելով բռնցքամարտի խաղերի։ Վիկտորը ռինգում ունեցել է մի քանի նշանավոր հաղթանակներ, և նրա ամենահայտնի մենամարտը անցկացվել է ծանր քաշային աշխարհի առաջին ապագա սևամորթ չեմպիոն Ջեք Ջոնսոնի հետ։ Բռնցքամարտի ռինգից բացի, Վիկտորը Կանադայում գտնվելու ընթացքում կրկեսում հանդես է եկել նաև որպես ծանրորդ։

## Հետագա տարիներ

Մակլագլենը 1913 թվականին վերադարձել է Անգլիա, որտեղ ընդունվել է Իռլանդական թագավորական ֆուզիլյորների բանակ, որի շարքերում էլ մասնակցել Առաջին համաշխարհային պատերազմին։ Պատերազմի տարիներին նա կապիտանի կոչում է ստացել և որոշ ժամանակ զբաղեցրել է Բաղդադի ռազմական ոստիկանության պետի պաշտոնը։ Պատերազմի վերջին տարիներին Մակլագլենը կրկին սկսել է բռնցքամարտով զբաղվել և 1918 թվականին ստացել է բրիտանական բանակի ծանր քաշային կարգի չեմպիոնի կոչում։ Պատերազմի ավարտից հետո նա մնացել է Անգլիայում, որտեղ սկսել է իր կարիերան՝ նկարահանվելով համր ֆիլմերում։ Նրա կարիերան սկսվել է 1920-ական թվականների սկզբին, երբ նա տեղափոխվել է Հոլիվուդ։ Հետագայում Վիկտորը հաջողությամբ տեղափոխվել է համրից հնչյունային կինո և իր ամենամեծ ժողովրդականությունը ձեռք է բերել 1935 թվականին, երբ նկարահանվել է Մատնիչը ֆիլմում։ Այդ դերի համար նա արժանացել է Օսկար լավագույն դերասանի համար մրցանակի։ 1953 թվականին՝ իր կարիերայի ավարտին, նա ևս մեկ անգամ արժանացել է Օսկարի մրցանակի *Լուռ մարդը* ֆիլմում դերակատարման համար, որի գլխավոր դերակատարն էր Ջոն Ուեյնը։ Մասնավորապես հայտնի էին Մակլագլենի դերերը Ջոն Ֆորդի ֆիլմերում։ Իր կարիերայի ավարտին նա մի քանի անգամ հայտնվել է նաև հեռուստատեսությամբ։

## Անձնական կյանք

Վիկտորը երեք անգամ ամուսնացած է եղել։ 1919 թվականին նա առաջին անգամ ամուսնացած է եղել Էնիդ Լամոնտի հետ։ Նրանք ունեցել են տղա՝ *էնդրոն* և աղջիկ՝ *Շեյլան*։ Էնդրոն հետագայում դարձել է ռեժիսոր և պրոդյուսեր։ Կնոջ մահից հետո 1942 թվականին ամուսնացել է *Սյուզան Բուրգհեմանի* հետ, սակայն նրանք ամուսնալուծվել են։ 1948 թվականին Վիկտորը ամուսնացել է *Մարգարիտ Պամֆրիի* հետ։

## Մահ

Վիկտոր Մակլագլենը մահացել է 1959 թվականի նոյեմբերի 7-ին՝ ինֆարկտից, Կալիֆոռնիայի ոչ մեծ քաղաքում, միաժամանակ նա Միացյալ Նահանգների քաղաքացի էր։ Կինոարվեստում ունեցած ավանդի համար նա աստղ է ստացել Հոլիվուդի Փառքի ծառուղում։

## Ընտրված կինոգրաֆիա

Caption text| Տարի | Ռուսերեն անվանում | Օրիգինալ անվանում | Դեր |
| --- | --- | --- | --- |
| 1926 | Ինչքան են բառերը | What Price Glory? | կապիտան Ֆլեգ |
| 1928 | Դահճի տուն | Hangman's House | Դենիս Խոգան |
| 1931 | Անպատվաբեր | Dishonored | Գնդապետ Կռանաու |
| 1931 | Գողացված զարդեր | The Stolen Jools | կապիտան Ֆլեգ |
| 1933 | Դիկ Տուրպին | Dick Turpin | Դիկ Տուրպին |
| 1934 | Կորած պարեկություն | The Lost Patrol | կապիտան |
| 1935 | Մատնիչը | The Informer | Ջիպո Նոլան |
| 1937 | Փոքրիկ Վիլի Վինկին | Wee Willie Winkie | Դոնալդ Մակդաֆ |
| 1939 | Գանգա Դին | Gunga Din | կապիտան Մակ Մաչեսնի |
| 1939 | Ռիո | Rio | Դիրկ |
| 1943 | Հավերժություն և մեկ օր | Forever and a Day | Արչիբալդ Սպեյվին, շվեցար |
| 1946 | Պոլուստանոկ | Whistle Stop | Գիտլո |
| 1948 | Ֆորտ Ապաչի | Fort Apache | կապիտան Ֆեստուս Մակեխի |
| 1949 | Նա դեղին ժապավեն էր կրում | She Wore a Yellow Ribbon | ավագ սերժանտ Տիմոտի Կուինկենոն |
| 1950 | Ռիո Գրանդե | Rio Grande | ավագ սերժանտ Տիմոտի Կուինկենոն |
| 1952 | Լուռ մարդը | The Quiet Man | Ուիլ Դանախեր |
| 1953 | Կրակատաուի ըմբոստ ոգին | Fair Wind to Java | Օ Բրայեն |
| 1955 | Ստվերների քաղաք | City of Shadows | Մեծ Տիմ Չեննինգ |
| 1956 | Ամբողջ աշխարհում 80 օրվա ընթացքում | Around the World in 80 Days | Գենրիետի ղեկը |

## Մրցանակներ

* Օսկար 1936 — *լավագույն դերասան*, Մատնիչը ֆիլմ

## Ծանոթագրություններ

## Արտաքին հղումներ

* «HP-Time.com - TIME». *web.archive.org*. 2009 թ․ մայիսի 13. Արխիվացված է օրիգինալից 2009 թ․ մայիսի 13-ին. Վերցված է 2021 թ․ հուլիսի 28-ին.
* «Victor McLaglen». *IMDb*. Վերցված է 2021 թ․ հուլիսի 28-ին.
* «Cyber Boxing Zone -- Victor McLaglen». *www.cyberboxingzone.com*. Վերցված է 2021 թ․ հուլիսի 28-ին.
* «Victor McLaglen». *www.virtual-history.com* (անգլերեն). Վերցված է 2021 թ․ հուլիսի 28-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիկտոր Մաքլագլեն» հոդվածին։ |